ทบ.ส่งเฮลิคอปเตอร์ช่วยดับไฟป่าเชียงใหม่วันที่ 2 เน้นจุดพื้นที่ชันเขาสูง
ทบ.ส่งเฮลิคอปเตอร์ Mi-17V5 มาช่วยโปรยน้ำดับไฟป่าเชียงใหม่วันที่ 2 ในอำเภอพร้าว และเชิงดอยสุเทพ จังหวัดเชียงใหม่ จุดเขาสูงชันยากต่อการเข้าถึง ขณะที่ ฝุ่น PM2.5 เริ่มลดลงเมื่อวันที่ 21 มี.ค.63 ทางศูนย์สั่งการแก้ไขปัญหาหมอกควัน ไฟป่า และฝุ่นละอองขนาดเล็ก (PM 2.5) กองทัพภาคที่ 3 ส่วนหน้าจังหวัดเชียงใหม่ ได้ตรวจพบจุดความร้อนจากดาวเทียมเวียร์ เกิดขึ้นในพื้นที่ป่า อำเภอพร้าว 39 จุด จาก 181 จุดทั่วจังหวัดเชียงใหม่ โดยเกิดขึ้นในตำบลแม่แวนมากที่สุด 11 จุด รองลงมาคือตำบลแม่ปั๋ง 10 จุด ซึ่งในพื้นที่ตำบลแม่ปั๋งนี้จุดความร้อนที่เกิดขึ้นจุด Hotspot เป็นหน้าผาและพื้นที่สูงชัน และมีเชื้อเพลิงหนาแน่น ยากต่อการเข้าดับ โดยเฉพาะที่บ้านห้วยป่าติ้ว หมู่ 6 ก็จุดความร้อนอยู่ใกล้เคียงกัน 5 จุด ทางศูนย์ฯ จึงได้จัดส่งเฮลิคอปเตอร์ใช้งานทั่วไป แบบ 17 หรือ ฮ.ท.17 หรือที่เรียกว่าMi-17V5 ออกปฏิบัติการบินทิ้งน้ำดับไฟป่าในพื้นที่ อ.พร้าว และบริเวณเชิงดอยสุเทพ จังหวัดเชียงใหม่ภายหลังตรวจสอบแล้ว ยังพบจุดความร้อนในพื้นที่ โดย ฮ.ท.17 สามารถลำเลียงน้ำได้เที่ยวละ 3000 ลิตร บินด้วยความเร็วสูงสุด 250 กิโลเมตรต่อชั่วโมง ความสูงในการบินหรือเพดานบินอยู่ที่ 6000 เมตร สามารถบินได้นาน 3 ชั่วโมง 20 นาที โดยใช้แหล่งน้ำจากอ่างเก็บน้ำห้วยส้าน บ้านศรีประดู่ ตำบลแม่ปั๋ง อำเภอพร้าว การปฏิบัติการดังกล่าวมีการวางแผนร่วมกันจากหลายฝ่ายเพื่อบูรณาการการทำงานร่วมกันในการแก้ไขปัญหาไฟป่าในพื้นที่ ทั้งนี้เป็นวันที่ 2 ที่กองทัพบก ได้จัดส่ง ฮ.ท.17 มาปฏิบัติภารกิจที่จังหวัดเชียงใหม่.
ทบ.ส่งเฮลิคอปเตอร์ Mi-17V5 มาช่วยโปรยน้ำดับไฟป่าเชียงใหม่วันที่ 2 ในอำเภอพร้าว และเชิงดอยสุเทพ จังหวัดเชียงใหม่ จุดเขาสูงชันยากต่อการเข้าถึง ขณะที่ ฝุ่น PM 2.5 เริ่มลดลง
ไฟป่าเชียงใหม่,Mi-17V5,เฮลิคอปเตอร์,ดับไฟป่า,เชียงใหม่,หมอกควันไฟป่า,ฝุ่น PM 2.5,ข่าวทั่วไป